Մինչդեռ ԱԱԾ տնօրենի կողմից ՀՖՖ-ի նախագահի պաշտոնի ստանձնման պարագայում ազգային անվտանգության ծառայողները «Հայաստանի ֆուտբոլի ֆեդերացիա» իրավաբանական անձանց միության հետ հարաբերություններում չեն կարող պահպանել հասարակական միավորումների գործունեությունից անկախության սկզբունքը, քանի որ ԱԱԾ տնօրենը կդառնա այդ հասարական միավորման բարձրագույն պաշտոնատար անձը, ով ի պաշտոնե ներկայացնելու է ՀՖՖ-ն ՀՀ-ում, ԱՅԴ ԹՎՈՒՄ՝ ԱԱԾ ՄԱՐՄԻՆՆԵՐԻ ՀԵՏ ՀԱՐԱԲԵՐՈՒԹՅՈՒՆՆԵՐՈՒՄ: Ընդ որում, համաձայն «Ազգային անվտանգության մարմիններում ծառայության մասին» ՀՀ օրենքի 43-րդ հոդվածի 1-ին մասի 4-րդ կետի՝ ազգային անվտանգության մարմինների ծառայողն իրավունք չունի լինել երրորդ անձանց ներկայացուցիչն այն մարմնի հետ կապված հարաբերություններում, որտեղ ինքը գտնվում է ծառայության մեջ, կամ որն անմիջականորեն ենթակա է իրեն կամ անմիջականորեն վերահսկելի է իր կողմից: